הרפתקאותיו של פינוקיו
עיבודים נוספים

פאולו לורנציני, אחיו של קרלו קולודי, כתב בשנת 1892 עיבוד בשם ליבו של פינוקיו.
הסופרת מרי-אליס מוריי תרגמה לראשונה את הספר לאנגלית בשנת 1896. הספר נמכר באנגליה ובארצות-הברית, ובכך החלה התפוצה הבינלאומית של הספר.
הסופר האיטלקי אאוג'ניו כרוביני כתב בשנת 1907 עיבוד בשם פינוקיו באפריקה.
הסופר הספרדי סלבדור ברטולוצי הוציא בשנים 1917–1935 סדרת ספרים ושמה פינוצ'ו. פינוצ'ו הוא מעין דון קישוט בזעיר-אנפין: בובת-עץ השוגה בדמיונות, השואפת להיטיב עם הבריות ולסייע לנזקקים. בן-זוגו-ויריבו של פינוצ'ו הוא צ'אפטה האנוכי, מעין סאנצ'ו פנסה זדוני ורודף-תענוגות. ארבעים ספרי-הסדרה נדפסו בעשרות מהדורות ונקראים עד היום בארצות הדוברות ספרדית. השם Pinocho נהפך לשמו הספרדי הרשמי של פינוקיו.
הסופר הרוסי אלכסיי ניקולאייביץ' טולסטוי כתב בשנת 1936 עיבוד חופשי בשם מפתח-הזהב או קורותיו המופלאות של בוראטינו. הספר עובד לקולנוע בשנת 1975. המילה buratino באיטלקית פירושה "בובת-עץ". הספר תורגם לעברית בידי פסח גינזבורג בשנת 1944.
בשנת 1940 הספר עובד לראשונה לסרט קולנוע על ידי חברת וולט דיסני כסרט מצויר באורך מלא אשר זכה להצלחה רבה. בשנת 2022 יצא סרט לייב אקשן שמבוסס עליו, אשר נקרא "פינוקיו".
בשנת 1976 הופקה לטלוויזיה סדרת אנימה יפנית בת 52 פרקים המבוססת על הספר. הסדרה אשר שודרה בארץ בטלוויזיה החינוכית בשנות השמונים ובשידורים חוזרים רבים לאורך השנים זכתה לפופולריות רבה במשך כל השנים בקרב ילדי ישראל.
אביגדור המאירי כתב בשנת 1952 עיבוד-המשך עברי בשם פינוקיו בישראל.
הספר עצמו הומחז והוצג בצורה של מחזות, הצגות ילדים ומופעי תיאטרון בובות מאות פעמים רבות. כמו כן הופקו מספר סדרות טלוויזיה מונפשות שמתבוססות על עלילתו, שאחת מהם שודרה בטלוויזיה הישראלית.
יש הטוענים שהסרטים המספריים של אדוארד ואינטליגנציה מלאכותית (A.I.) מתבססים בעלילתם על סיפורו של פינוקיו.
בשנת 1997 עלה בחנוכה בישראל המחזמר פינוקיו בו שיחקו איתי שגב בתפקיד פינוקיו יוסי גרבר בתפקיד סבא ג'פטו, אלי גורנשטיין בתפקיד בובותיני וממתקיני, מיכל חשאי כצרצר המצפון, לילך קוך כפייה, ניר רון כשועל וירון מנשה כחתול.
בשנת 2002 יצר הבמאי רוברטו בניני עיבוד קולנועי לסרט שזכה להצלחה רבה באיטליה, בו הוא מגלם את דמותו של פינוקיו.
בשנת 2005 עלתה הפקה במדיטק של המחזה מאת אפרים סידון עם מוזיקה מאת מירון מינסטר אותה ביים משה קפטן. בהצגה שיחקו יעקב תמרי כפינוקיו, משה בקר כג'פטו, יוסי צברי כצרצר, הילה זערור כפיה, יניב פולישוק כשועל וליאור זוהר זרחין כחתול. ההפקה חודשה בחנוכה 2011 בבימוי אורי אמנותי ובהשתתפות דודו זר כג'פטו. בשנת 2024 ההפקה עלתה שוב מחדש בתיאטרון הבימה בבימוי גמא פריד ובהשתתפות אסף זלמנוביץ', יגאל שדה, יואב מילשטיין, רונית אפל, הילה שלו, ניר זליחובסקי.
בשנת 2013 עלה בתיאטרון בית לסין בישראל עיבוד מקורי של דניאל אפרת וגלעד קמחי. בתפקיד פינוקיו שיחקו דקלה הדר וידידה ויטל לסירוגין ובהמשך גם דניאל מורשת ותומר אופנר, גיל וסרמן ויניב לוי לסירוגין כסבא ג'פטו ובהמשך גם טוביה צפיר, רויטל זלצמן / שיר פופוביץ' כפיה הכחולה הטובה, חייקה מלכה בתור השועל, קרן מרום / דור אוחיון כג'מיני הצרצר, נדב נייטס / אופיר וייל בתור החתול ואמיר שורש / אביתר בר דויד בתור סטרומבולי.
בערוץ הופ! שודרה סדרת הטלוויזיה "סימסאלה גרים" שם הגיעו יויו וקרוקי לפתוח את הבעיה באגדה הידועה.
בסדרת הטלוויזיה "משטרת האגדות" האגדה הוצגה בפרק הראשון של הסדרה, כאשר ג'וני וכריס הצילו את פינוקיו מהילדה ברומשטיין המכשפה שזממה להפוך אותו למטאטא קסמים.
בשנת 2017 הופיעה בישראל הצגת ילדים על פי הספר בכיכובו של יובל המבולבל ( יובל שם-טוב ) כפינוקיו, נתן נתנזון / גיל וסרמן כג'פטו, לירן כוהנר בתור הפיה, דורון אורן / מרטין אומנסקי בתור השועל, דודי גזית / ליאור דטאוקר בתור החתול, דוריס נימני / עדי נובינזון בתפקיד הצרצר ומיכל רחמים בהפקת "משגב-אורי הפקות".
בשנת 2020 נבנה חדר הבריחה הראשון של פינוקיו בישראל, חדר הבריחה נבנה על ידי חברת "ראנאווי" בהרצליה.
בשנת 2021 עלתה לשידור באיטליה סדרת ההנפשה הממוחשבת "פינוקיו וחברים", אשר בוימה על ידי איג'יניו סטראפי והופקה על ידי Rainbow S.p.A.
בשנת 2022 עלה בנטפליקס סרט ההנפשה "גיירמו דל טורו מציג: פינוקיו", אשר בוים על ידי גיירמו דל טורו והופק על ידי חברת ג'ים הנסון.
בשנת 2024 עלה לראשונה המחזמר פינוקיו בחנוכה בישראל, בכיכובם של צחי נוי בתפקיד ג'פטו, ומיכל ינאי בתפקיד הפיה.